Les Falles de Burjassot participen en la campanya “La Reciclà” d’Ecovidrio
2025-07-24

Per segon any consecutiu, l’Ajuntament de Burjassot, a través de la Regidoria de Falles, dirigida per Estefanía Ballesteros, va a recolzar la campanya d’Ecovidrio per a fomentar el reciclatge de vidre durant les festes falleres. Una campanya en la qual la participació i col·laboració de les 13 comissions falleres del municipi va a ser fonamental i que, a més, té premi.

L’entitat sense ànim de lucre encarregada de gestionar el reciclatge de tots els residus d’envasos de vidre a Espanya repta a les comissions falleres, amb la seua iniciativa “La Reciclà”, a reciclar més de 100 tones de vidre durant la setmana de Falles. La iniciativa estableix una competició entre més de 300 comissions falleres i compta amb la col·laboració de Generalitat Valenciana, els Ajuntaments de València, Burjassot i Mislata i la Junta Central Fallera.

La competició entre comissions falleres començarà el 9 de març i perdurarà fins al dia 22. Durant aquest període, les comissiones participants assumeixen el repte de reciclar més de 400 kg d’envasos de vidre. Per a açò, Ecovidrio ha lliurat poals especials per a facilitar la separació de residus d’envasos de vidre durant les festes i ha instal·lat contenidors verds per a cada comissió situats en els seus casals i barraques. Així mateix, l’entitat realitzarà controls de pesat en cada falla després de les festes per a seleccionar a les comissions que hagen complit l’objectiu.

L’acte de presentació de la campanya, que tindrà lloc demà dissabte 3 de març en el Palau de l’Exposició comptarà amb la presència de la Fallera Major de València, Rocío Gil Uncio i la seua Cort d’Honor, del Director General de Canvi Climàtic i Qualitat Ambiental de la Generalitat Valenciana, Joan Piquer; el president de la Junta Central Fallera, Pere Fuset, la Regidora de Medi Ambient de l’Ajuntament de València, Pilar Soriano, el Regidor de Festes de l’Ajuntament de Mislata, Antonio Arenas, la Regidora de Falles, Cultura, Joventut de l’Ajuntament de Burjassot, Estefanía Ballesteros, i el gerent de zona d’Ecovidrio, Roberto Fuentes.

En l’acte, les comissions rebran un distintiu que les acredita com a participants en la campanya de reciclatge.

Com a reconeixement al seu compromís Ecovidrio sortejarà, entre les comissions que hagen superat l’objectiu, l’elaboració d’una paella geganta per a 500 persones coincidint amb la nit de Sant Joan, així com un minicontenedor commemoratiu de “La Reciclà”.